kardosdrur/scandi-wiki huggingface dataset:
Tia Maria

Tia Maria er en alkoholisk drik af  typen likør. Tia Maria er oprindeligt fremstillet på Jamaica med brug af jamaikanske kaffebønner, men fremstilles i dag i Italien af Illva Saronno S.p.A. Hovedingredienserne er jamaikansk rom, vanilje og sukker, blandet med en alkoholprocent på 20.

Den kombinerer kaffelikør (som Kahlúa) med flødelikør (som Bailey's) og kan nydes rent eller bruges som ingrediens i cocktails med kaffe og i desserter.

Se også 
Typer af likør

Eksterne henvisninger 
Tiamaria.com

Likører
Rebecca Stephens

Rebecca Stephens var den første britiske kvinde der besteg Mount Everest. Hun har siden udgivet en bog om sine bedrifter.

Bjergbestigere
Personer fra Storbritannien
Bornholmerur

Et bornholmerur (eller en bornholmer) er et standur i en mere end mandshøj trækasse. Det drives af lodder og blev fremstillet på Bornholm fra 1745 til 1900. Gangen reguleres af et pendul.

Det bornholmske urmageri begyndte, da et hollandsk skib lastet med stueure strandede ved Bornholm natten mellem den 15. og 16. november 1744. Urene kan sagtens have været engelske, for afsenderen, fransk konsul Jean Georg Hansen, drev omfattende handel med dem. De blev sendt til reparation hos rokkedrejer Poul Ottesen Arboe i Rønne, som gennem istandsættelsen af dem fik nok viden om ure til at lave sine egne.

Med de billige priser blev bornholmerurene hurtigt populære over hele Danmark. Familien Arboe er kendt som nogle af de bedste fabrikanter. Peter og Otto Arboe fremhæves. Værkerne sattes i hjemmelavede urkasser (i barok (Louis XIV). I Louis XVI samt empirekasser)).
Et ur med en lige overlinie kaldes en hanbornholmer eller mand. Frøkener og koner er ure, der har sirligt "hovedtøj" på. Den bornholmske kvindedragts pyntelige blomstersmykkede nølle nævnes som inspiration.

Bornholmerure fremstilledes til 2015 hos urmager Svendborg i Rønne.

Litteratur 
Bodil Tornehave: Bornholmske urmagere (1983)

Eksterne henvisninger 
 Bornholmerurets Historie.

Ure
Stephan Peter Nyeland

Stephan Peter Nyeland er navnet på flere personer:

 Stephan Peter Nyeland (justitsråd) (1793-1875) – en dansk justitsråd
 Stephan Peter Nyeland (havearkitekt) (1845-1922) – en dansk havearkitekt, der var ovennævntes sønnesøn
Stephan Peter Nyeland (justitsråd)

Stephan Peter Nyeland (26. januar 1793 i Ribe – 14. december 1875 i København) var en dansk justitsråd.

Han blev født i Ribe i 1793 som søn af Laurits Pedersen Nyeland og hustru Anna Cathrine f. Ussing.

I København blev han justitsråd, overkrigscommissair og forvalter ved Søetatens Proviantgård. Han blev gift med Ane Kirstine Langeland (1798-1823), datter af proviantforvalter og krigsråd Rasmus Langeland (1767-1837), med hvem han fik sønnerne Lauritz og Thomas. I 1824 blev han gift med Jensine Louise Vendila Bentzon (1793-1869) med hvem han i 1831 fik datteren Ane Kirstine Nyeland, senere gift med maleren Christian Frederik Hetsch, samt yderligere børnene Ole Christian, Maria, Hans Jacob, Peter Adolph og Niels Fredrik. 

Han havde bopæl på Proviantgården, men ejede 1837-1875 en lystgård på Falkoner Alle, Frederiksberg, og Nyelandsvej, der støder op til Falkoner Alle, er opkaldt efter ham, mens Langelandsvej, der er en sidevej til Nyelandsvej, er opkaldt efter den første hustru, og parallelvejen Bentzonsvej er opkaldt efter den anden hustru.

Danskere i 1800-tallet
Personer fra Frederiksberg
Personer fra Ribe
Krigskommissærer fra Danmark
Justitsråder fra Danmark
Stephan Peter Nyeland (havearkitekt)

Stephan Peter Nyeland (født 12. september 1845 i Korsør, død 11. december 1922 i Rønne) var dansk gartner og havearkitekt.

Han var søn af grosserer Thomas Nyeland (1821-1867) og Marie Elisabeth født Munk. Hans farfar med samme navn var justitsråd.

Han blev i 1877 gift med Marie Isabelle Caroline Willems Raman (født 1845), datter af Pierre Raman, Vilvorde, Belgien.

Efter at have taget præliminæreksamen ved latinskolen i Roskilde 1861 kom han i lære hos handelsgartner F.J. Koch i København. Han tog i 1866 havebrugseksamen ved Landbohøjskolen, og efter et kortere ophold i samme læreanstalts haver og på Tranekær Slot på Langeland 
omlagde han den gamle have og anlagde den nye have ved Gyldenholm på Sjælland. I 1869 blev 
han ansat som assistent ved Landbohøjskolens haver og tog i 1871 eksamen i Driveri og Blomsterdyrkning, ligesom han senere under et ophold i udlandet tog eksamen i Gent.

I 1875 oprettede han en havebrugsskole på det tidligere traktørsted Skovlyst ved Charlottenlund, og året efter fik skolen en ny hovedbygning og navnet Vilvorde, efter den belgiske by Vilvoorde, hvis havebrugsskole han havde besøgt, og hvorfra hans hustru kom.

En forringet økonomi medførte, at skolen forfaldt, og i 1905 bortforpagtedes den til en af Nyelands tidligere elever, gartner L. Nielsen. 

Nyeland udgav en række bøger og artikler om havebrug. Han er begravet på Gentofte Kirkegård.

Eksterne henvisninger 
 
 

Danskere i 1800-tallet
Danskere i 1900-tallet
Landskabsarkitekter fra Danmark
Gartnere fra Danmark
Personer fra Korsør
Hortonomer fra Danmark
Personer i Kraks Blå Bog (afdøde)
NOW 12

Now (That's What I Call Music 12) er et dansk opsamlingsalbum udgivet 27. maj 2005 i kompilation-serien NOW Music.

Spor 
 Gwen Stefani feat. Eve: "Rich Girl"
 Brian McFadden & Delta Goodrem: "Almost Here"
 Mario: "Let Me Love You"
 Robbie Williams: "Misunderstood"
 Beth Hart: "Learning To Live"
 Nik & Jay: "Ka’ Du Høre Hende Synge"
 U2: "Sometimes You Can´t Make It On Your Own"
 Thomas Helmig: "Det Dér"
 Gavin DeGraw: "I Don't Want to Be"
 Johnny Deluxe: "Vi Vil Ha’ Mer’"
 Moby: "Lift Me Up"
 Jem: "They"
 Kylie Minogue: "Giving You Up"
 Lucie Silvas: "What You're Made Of"
 Jennifer Lopez: "Get Right"
 The Loft: "Forever"
 Usher: "Caught Up"
 3 Doors Down: "Let Me Go"
 Daniel Bedingfield: "Wrap My Words Around You"
 Jakob Sveistrup: "Tænder På Dig" (Bonus Track)

Eksterne henvisninger 
 Now That's What I Call Music! 12 front- og backcover 
 Now That's What I Call Music! 12 reklamefilm 

Album fra 2005
NOW Music
Mindelund for allierede

Mindelund for Allierede. Et Royal Air Force fly styrtede 10. april 1944 ned i Donnerup Plantage nær landsbyen Åle (Aale). 

Seks allierede besætningsmedlemmer omkom. Lokale beboere rejste 4. maj 1947 en knap to meter høj mindesten i granit ved Mattrupvej. 

Mindestenen, der står omgivet af tre flagstænger i en lille lund, er indgraveret med de seks flyveres navne og fødselsdage og et kort mindeord:At the going down of the sun we will remember them.

De omkomne flyvere er begravet i Fovrfeld Gravlund ved Esbjerg.

De seks omkomne var

 Milton Bender, 9. august 1923, England,
 Clive Billett, 27. juli 1918, Australien,
 Leslie Chapman, 20. juli 1923, Australien,
 Peter Alan Crosby, 7. juni 1923, Australien,
 Laurance Robb, 20. november 1910, Australien,
 Edward Suffren, 30. januar 1922, Australien.

Lokaliteter i Danmark i 2. verdenskrig
Omkomne ved flyulykker
Thisted Sejlklub

Thisted Sejlklub er en dansk sejlklub. Sejlklubben er efter sigende stiftet i 1891, men på grund af manglende protokolføring vides det ikke med sikkerhed, at klubben startede i netop det år. Protokolføring påbegyndt på et senere tidspunkt viser, at sejlklubben eksisterede i 1921, men ikke noget om de tidligere år.

Thisted Sejlklub arrangerede verdensmesterskabet for H-både i august 2013.

Siden 1957 har sejlklubben arrangeret den årlige distancesejlads "Mors Cup", der altid afholdes den anden weekend i juni.

Kilder

Eksterne henvisninger
 Thisted Sejlklubs hjemmeside

Sejlklubber i Danmark
Sejlklub
Diakonissestiftelsen

Den Danske Diakonissestiftelse eller blot Diakonissestiftelsen er en selvejende organisation, der bygger på et folkekirkeligt grundlag. Organisationen har over 400 medarbejdere og mere end 260 frivillige. Derudover er der cirka 1200 studerende og 130 børn i institutionerne. Diakoni er afledt af græsk diakonìa (tjeneste) og diàkonos  (tjener) og anvendes som betegnelse for kristen tjeneste og omsorg for medmennesker, særligt svage og syge.

Diakonissestiftelsen driver i dag et uddannelsescenter, hospice, hjemmepleje, plejehjemmet Søster Sophies Minde, samt tre børneinstitutioner: Louisegården, Mariagården og Marthagården.

Historie 
Den danske Diakonissestiftelse blev oprettet i 1863 på Frederiksberg på foranledning af prinsesse senere dronning Louise gift med kong Christian 9.. Et hus i Smallegade dannede rammen om et lille hospital og hjem for diakonissesøstrene.

Prinsesse Louise opfordrede frk. Louise Conring til at tage på en uddannelsesrejse til diakonissehuse i Sverige, der havde haft diakonisser i ca. 10 år og til Tyskland, hvor  præsten Theodor Fliedner i 1836 havde oprettet det første diakonissehus i Kaiserwerth. Tilbage i Danmark blev Conring den første diakonisse og forstanderinde. 
I 1876 rykkede stiftelsen ind i den først opførte del af det nuværende bygningskompleks på Peter Bangs Vej.
I 1984 lukkede Diakonissetiftelsens hospital.

Uddannelser  
 
Under navnet UC Diakonissestiftelsen og med Kim Petersen i spidsen som rektor, udbyder Diakonissestiftelsen følgende uddannelser i deres bygninger på Peter Bangs Vej:
 Professionsbachelor i sygepleje. Bachelor of Science in Nursing.
 SOSU-hjælper og -assistent. Social and Health Care Education.
 Professionsbachelor i kristendom, kultur og kommunikation. Bachelor of Christianity, Culture and Communication.
 HF med fokus på sundhed, velfærd og innovation.

Se også 
 Regitze Barner
 Emmauskirken

Eksterne henvisninger og kilder 

Stiftelser på Frederiksberg
Etableret i 1863
Uddannelsesinstitutioner i Danmark
Hans J. Holm
Diakoni
Krigskunsten

Krigskunsten (kinesisk: 孫子兵法, pinyin: Sūn Zĭ Bīng Fǎ, bogstavelig oversættelse: Sun Tzus militære strategi) er en kinesisk militær lærebog skrevet af Sun Tzu i det 6. århundrede f.Kr. Bogen er på 13 kapitler, der beskriver forskellige aspekter af krigsførelse fra planlægning og træning til udførelse og sejr eller kapitulation.

Værket, der længe har været anset som det mest komplette værk om militærstrategi, er absolut det mest berømte værk herom og har påvirket militær planlægning og udførelse i mange situationer. Værket er først oversat til et europæisk sprog for 200 år siden af den franske missionær, fader Amiot. Krigskunsten siges at have inspireret og haft indflydelse på Napoleon, den tyske generalstab og endda Operation Ørkenstorm. Mange verdensledere fra Mao Zedong til Vo Nguyen Giap har fundet inspiration i dette værk. Selv det brasilianske landshold har draget nytte af det: Da Luiz Felipe Scolari overtog stillingen som landstræner, forærede han hver spiller et eksemplar af bogen.

Danske udgaver 
 på dansk ved Jens Østergård Petersen, med indledning af Michael Clemmesen, 1989, 
 fortolket ud fra engelsksprogede kilder og kommenteret af Erik Kruse Sørensen, 2004, 
 se online Sun Tzu: Krigskunsten

Se også 
 De fem ringes bog

Referencer 

Filosofi fra Kina
Lærebøger
Militær
Vilde Svaner: Tre Døtre af Kina

Vilde Svaner: Tre Døtre af Kina er en selvbiografisk familiehistorie skrevet af den kinesiske forfatter, Jung Chang første gang udgivet i 1992. Bogen fortæller historien om forfatterens bedstemor, mor og hende selv og gennem disse historier giver bogen et unikt indblik i Kinas historie i det 20. århundrede. Bogen er oversat til over 30 sprog og har solgt over 10 millioner eksemplarer.

Bogen har vundet to priser: I 1992 vandt den NCR bogprisen og i 1993 British Book of the Year, hvilket den kunne indstilles til, da Jung Chang i dag bor i London.

Bogen er bandlyst i Folkerepublikken Kina, da regeringen mener, at den indeholder usandheder. Den eksisterer kun i Folkerepublikken Kina i ulovligt producerede eller indsmuglede kopier fra Hongkong eller Taiwan. Uden for Kina er den blevet rost som et informativt indblik i kinesernes hverdag under kulturrevolutionen, men har også et mindre antal kritikere.

Dansksprogede publikationer 
 Jung Chang, Vilde Svaner. Oversat af Jan Bredsdorff. 618 sider. Munksgaard/Rosinante, 1994. .

Kinas historie
Selvbiografier
Litteratur i 1992
Portland (film)

Portland er en dansk film fra 1996, skrevet og instrueret af Niels Arden Oplev. Den foregår i det kriminelle miljø i Aalborg.

Medvirkende 
 Michael Müller
 Anders W. Berthelsen
 Ulrich Thomsen
 Peter Heidemann
 Iben Hjejle
 Birthe Neumann
 Baard Owe
 Helle Dolleris
 Jens Albinus
 Hans Henrik Voetmann
 Bjarne Henriksen
 Hans Henrik Clemensen

Eksterne henvisninger 
 

Spillefilm fra Danmark
Danske film fra 1996
Film instrueret af Niels Arden Oplev
Dansksprogede film
Lykkevej

Lykkevej er en dansk film fra 2003, skrevet og instrueret af Morten Arnfred.

Medvirkende 
 Birthe Neumann
 Jesper Lohmann
 Ditte Gråbøl
 Asger Reher
 Niels Olsen
 Claus Bue
 Lykke Sand Michelsen
 Gyrd Løfqvist
 Klaus Bondam
 Tine Miehe-Renard
 Søren Spanning
 Litten Hansen
 Birgitte Bruun

Kilder

Eksterne henvisninger 
 

Dramafilm fra Danmark
Danske film fra 2003
Film instrueret af Morten Arnfred
Komediefilm fra Danmark
Dansksprogede film
Engelsk Springer Spaniel

Engelsk Springer Spaniel (FCI Nr. 125) er en stødende jagthund.

Racen er af ren afstamning og menes at være den ældste af alle jagthunde. Engelsk Springer Spaniel blev oprindelig brugt til at finde vildtet og jage vildtet op under jagtform med net, falke eller greyhounds. I dag anvendes Engelsk Springer Spaniel til at finde vildtet under jagt, støde det op og apportere det efter skuddet.
Er ikke egnet som byhund.

Se også 

 Cockerspaniel
 American Cocker Spaniel
 Field Spaniel
 Field Trial Springer Spaniel

Referencer 

Spaniel-hunde
Springer Spaniel
Matematisk formel

En formel inden for matematik, såvel som fysik eller andre naturvidenskabelige fag, er en fremgangsmåde eller en algoritme til at finde frem til en given værdi eller ting.

En formel tager nogle inputs, altså nogle værdier man kommer ind i formlen, og formlen vil så give et (eller flere) output, som er det ønskede resultat.

Bag langt de fleste formler foreligger et bevis, men visse formler fremkommer som naturlove, og kan dermed ikke bevises. Disse kaldes undertiden for empiriske love, eller aksiomer inden for matematikken.

Eksempel 
Et eksempel på en formel inden for matematik er afstandsformlen, der giver afstanden mellem to punkter i planen som output/resultat. Inputtet består af koordinaterne til to punkter. 

Beviset er at finde på siden der handler om afstandsformlen

Se også 
 Formelsamling
 Fermats sidste sætning
 Matematiske beviser

Matematisk notation
Jodspiritus

Jodspiritus, i daglig tale bare jod, er en opløsning af jod i alkohol, og bruges primært til desinfektion.

Desinfektionsmidler
Pieter Bruegel den ældre

Pieter Brueg(h)el den ældre (født 1527, død 9. september 1569) var en flamsk maler. Han er berømt for sine ofte karikerede, allegoriske malerier af bønder. Fra 1559 droppede han h'et i sit navn og kaldte sig Bruegel. 

I 1559 malede han Nederlandske Ordsprog og i 1560 malede han Børnelege.

Han er den mest kendte af Brueghelfamilien, der også tæller hans sønner Pieter Brueghel den yngre, som stavede sig med "h", og Jan Brueghel.

Udvalgte hovedværker

Eksterne links 

 Brueghel-biografi med billedlinks

Malere fra Flandern
Medlemmer af Sankt Lukasgildet
Mødding

En mødding er et sted, hvor primært eskrementer og udmuget halm fra bondegårdens husdyrbestand blev ophobet. Indhold fra toiletspanden, køkkenaffald (og ofte affald generelt) endte også på møddingen. Nyere tiders miljø- og affaldsbestemmelser har sammen med de moderne udmugningsanlæg skånet landskabet for de allerfleste møddinger. Efter at det har vist sig, at nedsivning fra møddeinger af gødningssaft, opløste næringsstoffer og sygdomskim er ganske kraftig, har myndighderene indført krav om, at møddinger skal anlægges på fast bund (i praksis = betondæk) med afløb til tank, og at de såkaldte "markmøddinger" kun må etableres efter nøje foreskrevne regler (Jf. Miljøbeskyttelsesloven).

Historie
De første husdyrbrugere lod dyrene gå ude året rundt, men med klimaforværringen i jernalderen blev det almindeligt at opstalde dyrene om natten og vinteren over. Det medførte en ophobning af dyrenes afføring, som måtte skaffes af vejen i form af møg. Af praktiske grunde blev møgstakken, møddingen, anbragt tæt ved stalden.

Det skulle snart vise sig, at det gav øget udbytte at sprede møget på agerjorden, og det blev snart god skik at spredet mød om efteråret, dvs. før pløjningen. På den måde havde man etableret en "næringsstofpumpe", der sendte mineralske stoffer fra græsningsarealerne (eng, hede, overdrev) hjem til de dyrkede marker, og det blev den reelle, økologiske baggrund for mundheldet: "Eng er agers moder".

Se også 
Gylletank
Ajlebeholder
Køkkenmødding
Kompostbunke

Kilde
Bekendtgørelse om erhvervsmæssigt dyrehold, husdyrgødning, ensilage m.v., §§ 10-13 (Bekendtgørelse nr. 604 af 15. juli 2002 i henhold til Miljøbeskyttelsesloven, LBK nr 753 af 25/08/2001)

Eksternt link
Bekendtgørelsens ordlyd (pdf-fil)

Husdyrbrug
Økologi
Brueghel

Brueghel eller Bruegel er en familie af flamske malere, hvoraf Pieter Bruegel den ældre er den mest kendte. Han var far til Pieter Brueghel den yngre og Jan Brueghel den ældre, som igen var far til Jan Brueghel den yngre. Jan Brueghel den yngre var far til Abraham Brueghel.

Pieter Bruegel den ældre stavede sit navn Bruegel.

Eksterne henvisninger 

Malere fra Flandern
Kunstnerslægter
ETRS89

European Terrestrial Reference System 1989 kaldes almindeligvis ETRS89, er en tredimensionel, geodætisk referenceramme, der bruges som præcisionsstandard for GPS i Europa. Den europæiske underkommission, IAG (EUREF) har defineret systemet som knyttet til den stabile del af den eurasiske plade og som identisk med ITRS for epoken 1989.0. ETRS89 anbefales af den Europæiske Union som referenceramme for geodætiske data i Europa. 

Ved iværksættelsen den 1. januar 1989 var koordinaterne sammenfaldende i henholdsvis ETRS89 og WGS84 (det internationale, geodætiske system) med en fejlmargin på mindre end 1 m. Derfor kan systemerne i praksis betragtes som identiske, og de bygger på den samme referencegeoide. Modsat WGS84 eller ITRS er systemet centreret i Europa, og det afviger fra de andre systemer på grund af bevægelserne af den tektoniske plade, der danner den europæiske landmasse.

ETRS89 kalibreres af EUREF ved uregelmæssig offentliggørelse af ETRF_YY (European Terrestrial Reference Frame (med vedføjet årstal), der angiver tredimensionelle koordinater og hastigheder på udvalgte fikspunkter, der opmåles ved globale målemetoder som VLBI (Very Long Baseline Interferometry – en radioastronomisk målemetode), SLR (satellitbaseret lasermåling af ændringer i jordskorpen og jordens rotationshastighed) og GPS. Disse punkter danner det hierarkiske A-trin i ETRF. Endnu i 1980’erne og i begyndelsen af 1990’erne fandt man data for fikspunkterne ved nivellementer udført fra jordoverfladen, men ETRS89 bygger i dagens Europa på permanente GPS-målinger på punkterne i "EUREF Permanent GPS Network". På grundlag af de lange iagttagelsestidsrum og stabiliteten i punkterne, som befinder sig på faste bygningsværker, opnår man en gennemsnitlig nøjagtighed i koordinaterne på nogle få millimeter. Tilsvarende kan man beregne jordskorpens bevægelse i den eurasiske plade ved hjælp af fikspunkternes bevægelseshastighed.

ETRS89 indføres via GPS-målinger i det nationale referencenet. I Danmark er ETRS89 indført via REFDK-nettet og 10 km-nettet. På Færøerne er der ligeledes et 10 km-net, som er opmålt med GPS.

Kortprojektionen UTM anvendes i forbindelse med ETRS89 i både Danmark og på Færøerne. I Danmark anvendes desuden DKTM/ETRS89, og på Færøerne anvendes FOTM/ETRS89. Geodatastyrelsen anbefaler, at man i Danmark anvender UTM/ETRS89 i forbindelse med kortlægning og fremstilling af data.

Eksterne henvisninger 
 Underkommissionen for Europæiske Referencerammers (EUREF) hjemmeside .

Kildehenvisning 

Geodæsi
Landmåling
EU
Fjerbold

En fjerbold bruges til spillet badminton. I starten var bunden lavet af kork omviklet med tynd læder, hvortil der sirligt var fæstnet ca. 16 forbehandlede gåse- eller ande- fjer. Disse fjer blev holdt på plads af en strimmel avis og papirklister. 

I moderne fjerbolde sidder der stadig 16 fjer. De bliver desuden omhyggeligt kalibreret for at sikre hastighed og retningsstabilitet.

Ifølge de internationale badmintonregler skal fjerbolden være således:
 2.2 Natur-fjer bold
 2.2.1 Bolden skal have 16 fjer fæstnet til bunden.
 2.2.2 Fjerene skal have en længde mellem 62 mm og 70 mm målt fra spids til toppen af bunden.
 2.2.3 Tippen af fjerene skal ligge i en cirkel med en diameter fra 58 mm til 68 mm.
 2.2.4 Fjerene skal være godt fæstnet med tråd eller andet egnet materiale.
 2.2.5 Bunden skal være 25 mm til 28 mm i diameter og afrundet i bunden.
 2.2.6 Bolden skal veje fra 4,74 til 5,50 g.
 2.3 Kunstige fjerbolde
 2.3.1 Skørtet skal simulere naturlige fjer.
 2.3.2 Bunden skal være som i punkt 2.2.5.
 2.3.3 Mål og vægt som i 2.2.2, 2.2.3 og 2.2.6. Dog pga variation i kunststofferne (plastik nylon) tillades en variation på op til 10%.

Referencer 
 Danmarks Badmiton forbund 
 International Badmiton forbund (Engelsk) 

Badminton
Multimer

Inden for naturvidenskaben er en multimer et molekyle bestående af flere enheder eller molekylekomplekser. Disse multimerer kan danne kemiske bindinger til andre enheder for at stabilisere sin struktur. Disse enheder kan binde sig til andre enheder ved hjælp af van der Waals-bindinger, ionbindinger og/eller brintbindinger.

Multimerer med få enheder kaldes oligomerer (af græsk oligo: få). Multimerer med mange enheder kaldes for polymerer (af græsk poly: mange)

Polymerkemi
Pyromani

Pyromani er en sygelig opsættelse eller trang til ildspåsættelse. En sådan person benævnes en pyroman.

Årsagen til denne mani kan ofte tilskrives sorg og/eller ensomhed, der afføder en vrede, som så udmunder i, at aggressionerne får afløb ved ild. Ofte kan en pyroman ikke forestille sig faren ved at sætte ild til f.eks. en etageejendom.

Brandstiftelse er strafbart. I Danmark straffes brandstiftelse efter straffeloven.

Kilder 

 Netpsych.dk om pyromani

Ild
Psykiske sygdomme
Brandstiftelse
Kikhavn

Kikhavn er et gammelt fiskerleje i Torup Sogn nordøst for Hundested i Nordsjælland. Fiskerlejet har mange gamle bindingsværkshuse med stråtag og en smuk beliggenhed ved Kattegat. I nærheden ligger Knud Rasmussens Hus, Tothavens Besøgsgård og et fyrtårn.

Kikhavn ligger i Halsnæs Kommune i Region Hovedstaden og har 25 fastboende beboere.

I henhold til jordebogen for Kronborg og Frederiksborg len 1582-83 havde Kikhavn 25 fiskere, som kun ydede fisk i landgilde. I 1795 nedbrændte ca. halvdelen af byens gårde.

Noter 

Hundested
Lokaliteter i Halsnæs Kommune
NBC (flertydig)

NBC, akronym der kan have flere betydninger:
 NBC (tv-netværk) (National Broadcasting Company) – en amerikansk tv-netværk

NBC er desuden en forkortelse for nukleare, biologiske og kemiske våben og anvendes i flere artikler:
 NBC-dragt – særlig dragt til beskyttelse mod NBC-våben.
 NBC-krigsførelse – krigsførelse med nukleare, biologiske og/eller kemiske våben.
 NBC-våben – samlet betegnelse for nukleare, biologiske og/eller kemiske våben.

Samt som kortform:
 The Nightmare Before Christmas – en amerikansk film
Cherbourg

Cherbourg er en by i Frankrig. Den ligger i kommunen Cherbourg-en-Cotentin (fra 2016) i departementet Manche i Normandie-regionen, ved den Engelske Kanal.
Cherbourg har 35-40.000 indbyggere, kommunen 79.000.
Grundet sin geografiske placering har Cherbourg historisk set haft en vigtig position, ikke mindst i de fransk-engelske relationer.
Udover dette var det også her det verdensberømte skib Titanic gjorde sit første stop efter sin afgangsby Southampton i England. Nu er der en udstilling i gang i skibsværftets lokaler med genstande, film og animationer fra selve skibet.

Flådeby 
Havnen i Cherbourg var en af de vigtigste militære havne under Napoleon I og har været basehavn for en del af den franske flåde siden da.

Cherbourg er den dag i dag flådebase og hjemmehavn for en flotille patruljebåde, slæbebåde og en dykkerenhed til minerydning med dennes støtteskib Vulcain (M611).

Henvisninger 

Byer i Manche
Tour de France-byer
Flådebaser i Frankrig